o
Kuinka määrittelisit termin siionismi?
Siionismi tulee sanasta Siion. Siion on yksi Jerusalemin nimistä.
Itse asiassa nimi tulee yhdestä Jerusalemin vuoresta.
Pikkuhiljaa Siionista tuli runollinen ilmaus,
joka tarkoitti koko Jerusalemia.
Myöhemmin se alkoi myös tarkoittaa koko Israelin maata.
Siionismi on moderni nimitys juutalaisten kansallisliikkeelle.
Se on kansainvälinen liike, joka käsittelee juutalaisen kansan
raamatullisia tavoitteita.
Siionismin juuret ovat Raamatussa.
Minkälaisessa tilanteessa siionismi syntyi?
Kansainvälinen siionismi, joka syntyi juutalaisten kansallisista
tavoitteista, alkoi kehittyä 1800-luvun puolivälissä.
Tiedetään, että vuoden 1848 tienoilla Euroopassa alkoi
kansallistumisen aika.
Kansakunnat halusivat kehittää kansallisen identiteetin ja
saada oman valtion, jossa heillä voisi olla oma kieli,
omat rajat ja oma kulttuuri.
Samoihin aikoihin siionismi alkoi.
Juutalaiset tosin olivat haaveilleet Israeliin paluusta jo 2000 vuotta.
Se sai kuitenkin vauhtia Euroopan kansallisliikkeiden myötä.
Miten kansallisliikkeet alkoivat vahvistua 1700-luvulla?
1700-luvun lopulla tapahtui Ranskan vallankumous, vuonna 1789.
Ranskan vallankumous toi uusina ideoina
kansakuntien uudelleen syntymisen
ja samanvertaisuuden, joka ei ainoastaan koskenut yksilöitä,
vaan myös kansoja.
Ranskan vallankumous vaikutti juutalaisen kansan vapautumiseen.
Juutalaiset saivat yhtäläiset kansallisoikeudet ja he pääsivät
vapautumaan getoista, joissa he asuivat.
Heidän sallittiin osallistua yhteiskuntaan.
Tämä oli suuri askel juutalaisen kansallisaatteen elpymisessä.
Siionistiset tavoitteet olivat jo olleet olemassa
jo ensimmäisellä vuosisadalla.
Milloin siionismista tuli poliittinen liike?
Siionismi oli ollut olemassa juutalaisissa synagoogissa ja
yhteisöissä jo monia vuosisatoja, mutta se oli enemmänkin
uskonnollinen tavoite.
Esimerkiksi juutalaisessa liturgiassa ja lauluissa puhutaan
paljon toivosta palata tähän maahan.
Tästä tuli poliittinen liike 1800-luvulla Theodor Herzlin myötä.
Herzl oli Unkarin juutalainen, hän oli toimittaja Viennassa,
ja hyvin tietoinen antisemitismista Euroopassa.
Hän ilmaisi ajatuksen perustaa juutalaisvaltio.
Häneltä on lähtöisin kuuluisa lause: jos tahdot sitä, se ei ole legenda.
Siitä voi tullla totta.
Tavallaan hän yhdisti juutalaiset tämän idean ympärille.
Hän tavallaan materialisoi uskonnolliset haaveet
Israelin maan avulla.
Mitkä olivat Theodor Herzlin siionismin tavoitteet?
Hän halusi pelastaa juutalaiset Euroopan antisemitismilta,
mikä ilmeni erityisen voimakkaasti Ranskassa ja Saksassa.
Hän halusi turvapaikan juutalaisille
ja alkoi puhua juutalaisten paluusta kotimaahan Israeliin.
Tämän takia hän järjesti ensimmäisen siionistikongressin,
mikä pidettiin Baselissa Sveitsissä vuonna 1897.
Tämä oli kansainvälisen siionismin alun virstanpylväs.
Kongressissa juutalaiset päättivät järjestäytyä, ja perustivat esim.
maailman siionistijärjestön ja juutalaisen kansallisrahaston.
Tuolloin alkoi myös kehittyä ajatus perustaa
juutalainen yliopisto Jerusalemiin.
Tästä alkoi maan asuttamisprojekti. Aloitettiin kibutseja ja moshaveja,
rakennettiin kaupunkeja, kouluja, ja muita instituutioita.
Näin valmisteltiin paikkaa, joka voisi vastaanottaa palaavat
juutalaiset, ja mahdollistaa valtion perustaminen.
Tuohon aikaan maata hallitsi turkkilainen ottomaani-imperiumi.
Maahanmuutto ei ollut yksinkertaista, koska muslimit
eivät luottaneet tulokkaisiin.
Vähitellen maahanmuutto kehittyi siionistijärjestöjen toimien myötä.